Herba belida

A herba belida ou pateloNome vulgar galego preferido en Termos esenciais de botánica, Universidade de Santiago de Compostela, 2004 e Gran dicionario Xerais da lingua galega, Vigo, Xerais, 2009 (Ranunculus repens), é unha especie de planta herbácea anual da familia das ranunculáceas, de 2 a 6 cm, co talo oco, follas partidas en lóbulos e flores amarelasDefinición da especie en Diccionario Cumio da lingua galega Vigo, Edicións do Cumio, 1999.

 Descrición 
É unha planta herbácea con talos rastreiros desde as raíces. Follas verde escuro manchadas de branco e trilobuladas que medran fóra do nodo. Os talos son aveludados. Esta especie distínguese doutras polo tamaño das súas flores que son moito máis grandes.

 Distribución e hábitat 
É nativa de Europa e do noroeste do Pacífico, hoxe espallada polo mundo como planta ornamental e coma maleza de terreos degradados e pradeiras. Medra en leiras, pastos, preferentemente en sitios húmidos.

É común en Galicia. Segundo Juan Cuveiro PiñolJuan Cuveiro Piñol (1876): Diccionario Gallego, Barcelona medra en prados húmidos de todo o país e nalgúns lugares sombríos, e é cultivada nos xardíns pola facilidade con que varía dando flores duplas. Medra tamén nos montes aínda que con menos abundancia nos anos moi chuviosos.
 Propiedades 
Estas plantas contén anemonina, unha substancia moi tóxica para os animais e os seres humanos. De feito, os herbívoros pacen as follas destas plantas con gran dificultade, e só despois dun bo secado que evapora as substancias máis perigosas. Mesmo as abellas evitan chuchar o seu néctar. Na pel humana estas plantas poden crear bóchegas ou ampolas (dermatite), mentres que na boca poden causar dor intensa e ardente das membranas mucosas.Giacomo Nicolini, Enciclopedia Botanica Motta. Volume 3 , Milán, Federico Motta Editore, 1960, páx. 510.

 Taxonomía 
Ranunculus repens foi descrita por Carl von Linné e publicado en Species Plantarum 1: 554. 1753.
Citoloxía
Números cromosomáticos de Ranunculus repens (Fam. Ranunculaceae) e táxones infraespecificos: 2n=32Citotaxonomía de las especies vivaces del género Ranunculus L. sect. Chrysanthe (Spach) L. Benson en la Península Ibérica. Diosdado, J. C. & J. E. Pastor. Candollea 47(2): 555-576 (1992).

Etimoloxía
Ranunculus: nome xenérico que provén do latín serodio e que significa "ranciña", diminutivo de "ra". Isto probabelmente refírese a moitas especies que medran preto das ribeiras, coma as ras.

repens: epíteto latino que significa "rastreiro".En Epítetos Botánicos
Variedades
 Ranunculus repens var. elatior Coss. & Germ.
 Ranunculus repens proles prostratus (Poir.) Bonnier
 Ranunculus repens var. villosus Lamotte [1877]
 Ranunculus repens var. lucidus (Poir.) N.H.F.Desp. [1838]
 Ranunculus repens var. glabratus DC. [1824]
 Ranunculus repens var. erectus DC. [1824]
 Ranunculus repens var. albomaculatus N.H.F.Desp. [1838]
 Ranunculus repens subsp. reptabundus (Rouy & Foucaud) P.Fourn. [1928]
 Ranunculus repens proles reptabundus Rouy & Foucaud [1893]
Sinonimia
 Ranunculus prostratus Poir. in Lam. [1805]
 Ranunculus reptabundus Jord. [1860]
 Ranunculus flagellifolius Nakai [1928]
 Ranunculus infestus Salisb. [1796]

 Ranunculastrum repens Fourr.	
 Ranunculastrum reptabundum Fourr.	
 Ranunculus clintonii Beck	
 Ranunculus intermedius Eaton	
 Ranunculus lagascanus DC.	
 Ranunculus oenanthifolius Ten. & Guss.	
 Ranunculus pubescens Lag.
var. flore-pleno DC.
 Ranunculus lucidus Poir.	var. hispidus (Michx.) Chapm.
 Ranunculus hispidus Michx.

 Nome común 
En galego recibe os nomes comúns de: herba belida, patelo (escrito en galego antigo coma patèlo), botón de ouro, bugallón, herba de ouro, herba de pata de lobo, herba do lobo, pé de gato, pé de lobo, pé de puldriño, punta lobaE. Losada, J. Castro e E. Niño, (1992): Nomenclatura vernácula da flora vascular galega, Xunta de Galicia.

 Notas 

 Véxase tamén 

 Outros artigos 
 Características das ranunculáceas
 Bibliografía 
 Creeping Buttercup (Ranunculus repens)
 Richard H. Uva, Joseph C. Neal e Joseph M. Ditomaso, Weeds of The Northeast'', (Ithaca, NY: Cornell University Press, 1997), pp. 294–295.
 L.C. Burrill, xaneiro de 1992, Creeping Buttercup: Ranunculus repens L.

Categoría:Ranunculus
Categoría:Flora de Galicia
Categoría:Flora de Europa
Categoría:Plantas medicinais
Categoría:Plantas tóxicas